**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Titlul actului normativ***  Ordonanță de urgență  pentru pentru suspendarea, modificarea și completarea unor prevederi din Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | Prin Ordonanţa de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, s-au avut în vedere instituirea unor măsuri de stimulare a înfiinţării şi dezvoltării întreprinderilor mici şi mijlocii, denumite în continuare IMM-uri, care s-au confruntat pe perioada declarării stării de urgenţă cu probleme determinate fie de lipsa consumatorilor, caz în care activităţile IMM-urilor au fost puternic afectate prin scăderea cifrei de afaceri, iar personalul angajat a fost trimis în şomaj tehnic, fie de faptul că activităţile desfăşurate de IMM-uri au fost interzise prin ordonanţe militare pe perioada declarării stării de urgenţă sau au fost îngrădite pe perioada stării de alertă, situaţie în care de asemenea personalul angajat al IMM-urilor a fost trimis în şomaj tehnic, iar toate aceste măsuri au condus la un blocaj al acestor activităţi economice la nivel naţional.  Prin Legea nr. 220/2020 pentru aprobarea Ordonanţei de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, publicată în Monitorul Oficial al României, Partea I, nr. 1011 din 30 octombrie 2020, a fost aprobată ordonanța de urgență, cu unele modificări, după cum urmează.  1. Introducerea în categoria beneficiarilor pentru toate măsurile a ONG-urilor cu acctiviate economică și sportivă;  2. Introducerea în categoria beneficiarilor de microgranturi a altor profesionişti, astfel cum sunt reglementaţi de art. 3 alin. (2) din Legea nr. 287/2009 privind Codul civil, republicată, cu modificările ulterioare, care desfăşoară profesii liberale;  3. Modificarea titlului Anexei nr. 1 și introducerea de noi coduri CAEN;  4. Introducerea de noi domenii de activitate, respectiv viticultură, distribuţia de bunuri;  5. Acordarea granturilor pentru capital de lucru și ONG-urilor cu activitate economică din domeniile cultură şi sport, cât şi celor de utilitate publică din domeniul social;  6. Introducerea de noi coduri CAEN pentru granturi pentru capital de lucru, prin completarea Anexei nr. 2;  7. Introducerea de noi coduri CAEN pentru grranturi pentru capital de lucru, prin completarea Anexei nr. 3;  8. Modificarea criteriilor de selecție prevăzxte în Anexa nr. 4;  Etapa de înscriere în cadrul măsurii doi - granturi pentru capital de lucru s-a încheiat în data de 28 octombrie 2020. În cadrul măsurii menționate au fost depuse un număr de 22.226 de aplicații, cu o valoare totală de 630 milione de euro, în conformitate cu solicitările depuse la administratorul de schermă de ajutor de stat, Ministerul Economiei, Energiei și Mediului de Afaceri.  Prin amendamentele aprobate prin Legea nr. 220/2020, precum lărgirea categoriei de beneficiari, introducerea de noi domenii de activitate, de noi coduri CAEN, se aduc modificări de fond ale schemei de ajutor de stat aprobate prin decizia Decizia C(2020) 4286 din 27 august 2020.  Aceste modificări ale schemei de ajutor de stat reprezintă modificări ale categoriilor de beneficiari eligibili precum și ale criteriilor de eligibilitate și pot fi puse în aplicare numai după notificarea acestora la C.E. și obținerea unei noi decizii de autorizare.  Pentru asigurarea legislației în domeniul ajutorului de stat este necesară supendarea aplicării prevederilor art. 2 lit. c), art. 5 alin. (1) lit. b), art. 19 alin. (1), lit. a), lit. p), art. 20, art. 22 alin.(1), Anexa nr. 1, pct. 69, 82,93, Anexa nr. 3, pct. 01, 11, 46, 66, 69, 82, Anexa nr. 4 din Ordonanţa de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, publicată în Monitorul Oficial al României, Partea I, nr. 705 din 7 august 2020, cu modificările şi completările ulterioare, până la data de 1 martie 2021. Pe perioada suspendării acordarea de sprijin financiar din fonduri externe nerambursabile se realizează în baza deciziei de autorizare a Comisiei Europene- Schema de ajutor de stat - Sprijin pentru IMM-uri în vederea depăşirii crizei economice generate de pandemia de COVID-19.  Totodată, în data de 13.10.2020 a fost publicat în Jurnal Oficial al Uniunii Europene, Comunicarea Comisiei *A patra modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 și modificarea anexei la Comunicarea Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt 2020/C 340 I/01)* prin care au fost prelungite măsurile cu privire la acordarea de granturi, prevăzute în cadrul temporar, până la 30 iunie 2021.  De asemenea, pentru beneficiarii ajutorului de stat, sub formă de microgranturi, care au fost înființați în anul 2019, cu cifră de afaceri mai mică de 5.000 euro, se impune flexibilizarea condițiilor de acordare, conform solicitărilor depuse la administratorul de schermă de ajutor de stat, Ministerul Economiei, Energiei și Mediului de Afaceri. Totodată, în vederea aceleași flexibilizări, se impune introducerea posibilității relocării între tipurile de măsuri în funcție de nevoile IMM-urilor și în condițiile încadrării în alocarea totală a măsurilor din prezenta ordonanță de urgență, în limita alocărilor cu acesată destinație din POC și facilitatea de finanţare REACT-EU. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Prezentul act normativ are în vedere următoarele modificări și completări, respectiv:  **Ordonanța de urgență nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene** :  a) pentru menținerea pe piață a întreprinderilor care au fost înființate în cursul anului 2019 și care au o cifră de afaceri anuală mai mică de 5.000 euro, deci care au în general, o rata mare de eșec în piață și în particular, o mai mare incertitudine de supraviețuire în acest context economic decât întreprinderile care au o activitate mai îndelungată propunem și finanțare acestora prin modificarea prevederilor de la art. 6 lit. b).  Pentru un IMM înființat în anul 2019 cu cifră de afaceri mai mică de 5.000 euro, valoarea micrograntului se calculează prin înmulțirea numărului de luni de activitate din anul 2019 cu suma de 415 euro.  b) luând în considerare numărul mare de solicitări pentru granturi de capital de lucru (22.226) coroborat cu analiza Ministerului Economiei, Energiei și Mediului de Afaceri cu privire la necesitatea suplimentării fondurilor pentru sprijinul întreprinderilor propunem modificarea articolului 11 alineatul (4), în sensul că, pentru aplicațiile de finanțare depuse până în data de 28 octombrie 2020, fondurile alocate pentru granturile destinate capitalului de lucru sunt în valoare de 1.067.095.588 euro, din care 765.000.000 euro fonduri externe nerambursabile și 142.031.250 euro fonduri de la bugetul de stat și coparticipare de 160.064.338 euro de la beneficiari.  c) La articolul 27, după alineatul (2), propunem introducerea unui nou alineat cu următorul cuprins:  Bugetele celor 3 tipuri de granturi sunt indicative și pot suferi modificări în funcție de nevoile IMM-urilor în condițiile încadrării în alocarea totală a măsurilor din prezenta ordonanță de urgență, deoarece sumele care nu au fost utilizate pentru unele acțiuni să se poată transfera către acțiunile unde există proiecte depuse peste bugetul alocat inițial. | | | | | |
| 3. Alte informaţii | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Rezultatele acestor măsuri vor avea ca efect menținerea în activitate a PFA sprijinite, microîntreprinderilor şi IMM-urilor, implicit a locurilor de muncă furnizate de acestea pe perioada în care se manifestă efectele răspândirii COVID – 19.  Prin numărul mare de persoane angajate în sectorul microîntreprinderilor şi IMM-urilor corelat cu diversitatea de produse/servicii oferite, menținerea funcțională a segmentului IMM-urilor reprezintă o cerință fundamentală pentru traversarea perioadei de influență a virusului SARS-CoV-2 precum și revenirea economică rapidă. | | | | | |
| 11. Impactul asupra mediului concurenţial şi domeniului ajutoarelor de stat | Prin corelarea măsurilor adoptate cu cele prevăzute în Comunicarea Comisiei privind Cadrul temporar în materie de ajutor de stat în contextul pandemiei COVID 19 se asigură compatibilitatea măsurilor de ajutor de stat avute în vedere cu legislația europeană în domeniu. Totodată, aceste masuri se vor acorda după obținerea deciziei de aprobare din partea C.E. De asemenea larga aplicabilitate a măsurilor oferă posibilitatea tuturor microîntreprinderilor, întreprinderilor mici și mijlocii care au fost afectate în actualul context să beneficieze de facilitățile oferite. | | | | | |
| 2. Impactul asupra mediului de afaceri | Prezentul act normativ va avea impact pozitiv asupra mediului de afaceri prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Prezentul act normativ va avea impact pozitiv asupra IMM-urilor prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informaţii | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Impactul financiar va fi pozitiv prin menținerea în funcțiune a microîntreprinderilor şi IMM-urilor existente implicit a numărului de angajați, situația actuală ducând spre o închidere masivă a IMM-urilor fără intervenția statului printr-un ajutor consistent.  La acest moment nu se poate estima impactul asupra bugetului de stat dar, luând în considerare faptul că una dintre cheltuielile eligibile este reprezentată de plata datoriilor către bugetul statului iar o parte din fonduri provin din Programul Operațional Competitivitate (550.000.000 euro) și o altă parte din facilitate de finanțare REACT-EU și din Programul Național de relansare și Reziliență, estimăm că impactul asupra bugetului va fi minim. | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. |  | | | | | |
| 11. Compatibilitatea actului normativ cu legislaţia în domeniul achiziţiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Actul normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Pentru proiectul de act normativ se solicită avizul la Consiliul Legislativ  S-a solicitat punctul de vedere al Curții de Conturi și Autoritatea de Audit din cadrul Curții de Conturi a României, Consiliul Concurenței | | | | | |
| 6. Alte informaţii | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Prezentul proiect de act normativ respecta prevederile art.7 alin.(13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet al Ministerului Fondurilor Europene la data de 11.10.2020. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Actul normativ nu se referă la acest subiect. | | | | | |
| 3. Alte informaţii | Nu au fost identificate | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Actul normativ nu se referă la acest subiect. | | | | | |
| 2. Alte informaţii |  | | | | | |

Faţă de cele prezentate, a fost promovat prezentul proiect de Ordonanță de urgență a Guvernului pentru suspendarea, modificarea și completarea unor prevederi din Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene , care în forma prezentată a fost avizat de către instituțiile interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE** | **MINISTRUL ECONOMIEI, ENERGIEI ȘI MEDIULUI DE AFACERI** |
| **Ioan Marcel BOLOȘ** | **Virgil-Daniel POPESCU** |
|  |  |

**AVIZĂM FAVORABIL:**

|  |  |  |
| --- | --- | --- |
|  | |  |
|  | |  |
|  | **Directorul SERVICIULUI DE TELECOMUNICAŢII SPECIALE**  **Ionel-Sorin BĂLAN** | |
|  |  | |
|  | |  |
|  | |  |
|  | |  |
|  | |  |
| **MINISTRUL FINANŢELOR PUBLICE** | | **MINISTRUL JUSTIŢIEI** |
| **Florin Vasile CÎŢU** | | **Cătălin Marian PREDOIU** |