**GUVERNUL ROMÂNIEI**

****

**ORDONANŢĂ DE URGENȚĂ**

**pentru suspendarea, modificarea și completarea unor prevederi din** **Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene**

Prin Legea nr. 220/2020 pentru aprobarea Ordonanţei de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, au fost introduse o serie de modificări ale categoriilor de beneficiari eligibili precum și ale criteriilor de eligibilitate, ce pot fi puse în aplicare numai după notificarea acestora la Comisia Europeană și obținerea unei noi decizii de autorizare,

Luând în considerare faptul că în data de 13.10.2020 a fost publicat în Jurnal Oficial al Uniunii Europene, Comunicarea Comisiei *A patra modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 și modificarea anexei la Comunicarea Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt 2020/C 340 I/01)* prin care au fost prelungite măsurile cu privire la acordarea de granturi, prevăzute în cadrul temporar, până la 30 iunie 2021,

având în vedere faptul că la nivelul primelor 9 luni se constată o scădere cu 24% a inmatriculărilor persoanelor juridice și fizice, comparativ cu aceeași perioadă a anului trecut,

având în vedere că doar în luna septembrie 2020 au existat un număr de 2133 de dizolvări, 4082 de radieri, 987 suspendări în cadrul persoanelor juridice și fizice, coroborat cu o creștere exponențială a cazurilor de infectare cu SARS-CoV-2 de la 1.060 pe zi, data pubicării OUG nr.130/2020, respectiv 25.08.2020, la 10.260 în data de 6 noiembrie 2020, numărul total de cazuri ajungând la 306.991,

Luând în considerare că în cadrul măsurii reglementate prin Ordonanţa de urgenţă a Guvernului nr. 130/2020 au fost depuse un număr de 22.226 de aplicații, cu o valoare totală de 630 milione de euro, în conformitate cu solicitările depuse la administratorul de schermă de ajutor de stat, Ministerul Economiei, Energiei și Mediului de Afaceri.

  întrucât neadoptarea prezentelor modificări determină imposibilitatea acordării în cadrul Programului operaţional Competitivitate a unui sprijin financiar în cuantum de 1,4 miliard de euro pentru IMM-urile afectate în contextul pandemiei de COVID-19,

  întrucât neadoptarea unor măsuri în regim de urgenţă pentru IMM-uri ar conduce la blocarea/întârzierea relansării economice şi, implicit, la pierderea unor sume considerabile din fondurile europene alocate României,

având în vedere că elementele mai sus menţionate vizează interesul public şi strategic, sunt o prioritate a Programului de guvernare şi constituie o situaţie extraordinară, a cărei reglementare nu poate fi amânată, se impune adoptarea de măsuri imediate pe calea ordonanţei de urgenţă.

În temeiul art. 115 alin. (4) din Constituţia României, republicată,

**GUVERNUL ROMÂNIEI adoptă prezenta ordonanţă de urgență:**

**Art. I –** (1) Aplicarea prevederilor art. 2 lit. c), art. 5 alin. (1) lit. b), art. 19 alin. (1), lit. a), lit. p), art. 20, art. 22 alin.(1), Anexa nr. 1, pct. 69, 82,93, Anexa nr. 3, pct. 01, 11, 46, 66, 69, 82, Anexa nr. 4 din Ordonanţa de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, publicată în Monitorul Oficial al României, Partea I, nr. 705 din 7 august 2020, cu modificările şi completările ulterioare, se suspendă de la data intrării în vigoare a prezentei ordonanţe de urgenţă până la data de 1 martie 2021.

(2) Pe perioada suspendării prevăzute la art. 1, acordarea de sprijin financiar din fonduri externe nerambursabile se realizează în baza deciziei de autorizare a Comisiei Europene- Schema de ajutor de stat - Sprijin pentru IMM-uri în vederea depăşirii crizei economice generate de pandemia de COVID-19.

**Art. II** – Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, publicată în Monitorul Oficial al României, Partea I, nr. 705 din 6 august 2020, se modifică și se completează după cum urmează:

1. Teza a doua a preambulului se modifică și va avea următorul cuprins:

,, Luând în considerare faptul că în data de 13.10.2020 a fost publicat în Jurnal Oficial al Uniunii Europene, Comunicarea Comisiei A patra modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 și modificarea anexei la Comunicarea Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt 2020/C 340 I/01) prin care au fost prelungite măsurile cu privire la acordarea de granturi, prevăzute în cadrul temporar, până la 30 iunie 2021.”

2. La articolul 6 litera b) se modifică și va avea următorul cuprins:

„b) au obţinut o cifră de afaceri în exerciţiul financiar anterior depunerii cererii de finanţare de cel puţin echivalentul în lei a 5.000 euro la data depunerii cererii de finanţare, cu excepţia beneficiarilor ajutorului de stat prevăzuţi la art. 5 lit. a), care au fost înființați în anul 2019, cu cifră de afaceri mai mică de 5.000 euro, pentru care valoarea grantului se calculează prin înmultirea numărului de luni întregi de activitate din anul 2019 cu suma de 415 euro, precum și cu excepția beneficiarilor ajutorului de stat prevăzuţi la art. 5 lit. b) și c).”

3. La articolul 11 alineatul (4) se modifică și va avea următorul cuprins:

”(4) Pentru aplicațiile de finanțare depuse până în data de 28 octombrie 2020, fondurile alocate pentru granturile destinate capitalului de lucru sunt în valoare de 1.067.095.588 euro, din care 765.000.000 euro fonduri externe nerambursabile și 142.031.250 euro fonduri de la bugetul de stat și coparticipare de 160.064.338 euro de la beneficiari.”

4. La articolul 27 după alineatul (2) se introduce un nou alineat cu următorul cuprins:

“(3) Bugetele celor 3 tipuri de măsuri sunt indicative și se pot reloca între tipurile de măsuri în funcție de nevoile IMM-urilor și în condițiile încadrării în alocarea totală a măsurilor din prezenta ordonanță de urgență, în limita alocărilor cu acesată destinație din POC și facilitatea de finanţare REACT-EU. ”

**PRIM – MINISTRU**

**Ludovic ORBAN**